पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी की भयावहता कम दिखाने के सरकारी जतन जारी हैं। पहले डेथ ऑडिट के नाम पर मौतें छिपाई जा रही थीं, अब पॉजिटिव मरीजों की संख्या कम दिखाने का खेल शुरू हो गया है। संक्रमण दर जो अप्रैल की शुरुआत में 10 प्रतिशत से कम थी, वह अंत तक बढ़ कर 30 प्रतिशत जा पहुंची है लेकिन सैंपल पहले जितने ही लिए जा रहे हैं। सैंपलिंग कम से कम हो, इसके लिए अब सआदत अस्पताल प्रशासन ने लक्षण दिखाई देेने, परिवार में किसी के संक्रमित होने या फिर ऑक्सीजन सैचुरेशन 90 से कम होने या डॉक्टर का पर्चा दिखाने पर ही सैंपल लेने की शर्तें लागू कर दी गई हैं।
इस कारण सैंपल देने पहुंच रहे कई लोगों को बिना जांच कराए लौटना पड़ सकता है। मंगलवार को दिन के सैंपल पूरे हो जाने, किट खत्म होने जैसी बाते कह कर लोगों को लौटाया गया। इधर, पीएमओ डॉ. खेेमराज बंशीवाल का कहना है कि नए नियम के तहत जरूरी होने पर ही लोग जांच कराने पहुंचेंगे। इसके साथ ही वीटीएम वायल भी कम पड़ने लगी थी।सैंपलिंग नहींबढ़ाने के तर्कअस्पताल प्रशासन का तर्क है कि ऐसे लोगों की भीड़ बढ़ रही है जो संक्रमित या संपर्क में आने की आशंका से जांच करवा रहे हैं। इससे सैंपल कक्ष के बाहर अनावश्यक लम्बी कतारें लगने लगी थी, जो संक्रमण को आमंत्रण दे रही थी।
इसके साथ ही प्रदेशभर के सैंपलों बढ़ने और लैब क्षमता से ज्यादा सैंपल पहुंचने के कारण सैंपलिंग कम की जा रही है।ये भी माना जारहा है एक कारणजितने ज्यादा सैंपल होंगे, उतने पॉजिटिव आएंगे, आंकड़ा बढ़ेगा, भयावहता दिखेगी। सैंपल नहीं लेने पर भी लोग ट्रीटमेंट लेकर घरों में ठीक हो रहे हैं। ये लोग सरकारी आंकड़े में जुड़ेंगे नहीं तो भयावहता कम नजर आएगी। अप्रैल में संक्रमण दर कमी थी, तब भी करीब एक हजार तक सैंपल लिए जा रहे थे, अब संक्रमण दर 30 फीसदी तक पहुंच गई तभी भी सैंपल एक से डेढ़ हजार के करीब ही लिए जा रहे हैं। मंगलवार को 1028 सैंपल लिए गए।कब-कब कितने सैंपल भेजे एसएमएस जयपुर जांच के लिए1 मई 1513 2 मई 11523 मई 6544 मई 1028
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn